SAID dank regshoof af | Maroela Media
Die Suid-Afrikaanse Inkomstediens (SAID) het Refiloe Mokoena, sy regshoof, afgedank nadat sy skuldig bevind is aan ernstige wangedrag.
Die besluit is geneem ná ŉ dissiplinêre verhoor, wat deur die Johannesburgse Balieraad se senior advokaat behartig is. “SAID het die voorsitter se aanbevelings om Mokoena onmiddellik af te dank aanvaar. Haar dienste is dus op 15 November beëindig,” het ŉ verklaring van die inkomstediens gelui.
Hoewel die klagtes teen Mokoena nie bekend gemaak is nie, het verskeie media-instansies berig dat sy na bewering aan die stuur was van ŉ terugbetaling van belasting op toegevoegde waarde ten bedrae van R420 miljoen aan die omstrede Gupta-familie.
Die afdanking is deel van ŉ deurlopende en omvattende hersiening van die hele leierskap van die SAID deur die kommissaris. Dit kom deels na aanleiding van die verslag van die Nugent-kommissie van ondersoek na die SAID.
Die Nugent-kommissie het vroeër bevind daar was ŉ beduidende gebrek aan integriteit en bestuur by die inkomstediens, ŉ doelbewuste aftakeling van bestuur, ŉ wegkalwing van vaardighede en ŉ verbrokkeling van verhoudings.
Mokoena is reeds vroeër vanjaar saam met vyf ander bestuurslede geskors hangende die afhandeling van ŉ tugproses ten opsigte van ernstige bewerings van wangedrag.
Die vier ander geskorste bestuurslede is Hlengani Mathebula, hoof van korporatiewe beheer, internasionale betrekkinge, strategie en kommunikasie, Teboho Mokoena, hoof van mensekapitaal en -ontwikkeling, Luther Lebelo, hoof van werknemerbetrekkinge, Mmathe Makhekhe-Mokhuane, die voormalige inligtingshoof van die SAID.
Kla haar aan ook.
Afgedank of huistoe gestuur met vol pay en voordele?
Michael, soos jy seker sou lees, was sy reeds op “verlof tuis”, maar is darem nou ontslaan. Ongelukkig gaan sy nou seker apelleer om in haar pos terug te kom, want dis mos wat hulle doen.En daar is ‘n verdere raad van ondersoek ens ens. En die geld bly weg van waar dit hoort.
Kat Kos · 4 weke gelede
Vra jy Michael. Baie skerp
Vra ek ook Michael P. Is daar een wat met geld kan werk? Is daar een wat eerlik is en almal se belange op die hart dra?
Hoe nou Theresa, daar is baie, Zumoie, Julias, Floyd, Sisulu en Ace en die lys gaan net aan.
Waar gaan sy nou teen trippel die besoldiging ontplooi word? Dalk hoof van sal?
en die guptas het haar sakke vol geld gegee
ondersoek almal by die said, julle sal geskok wees wat julle sal kry
Gaan hulle ooit hierdie geld terugkry of is dit nie ter sprake nie ?????
Sy is seker die volgende Ambassadeur na japan of amerika….
Hagar · 4 weke gelede
Asseblief geen afdraaipadjies nie, sommer reguit tronk saam met die ander. Hardepad
So het Zumpie, of Guptie hulle lekker geplaas en nou te siek te weet waar en hoekom?
Brak en Jan · 4 weke gelede
Zumpie sal binnekort as “nie toerekenbaar” gesertifiseer word. “Mark my words”
Almal nuwe Suid – Afrikaners wat net op senior posvlakke aangestel is.
Slim Jan · 4 weke gelede
“There is no substitute for experience. “
As ek nou R420 miljoen by my werk verduister – Gaan hulle my ook net afdank, of gaan ek vervolg word en tronk toe gaan vir 25jaar?
Ek kan die nie glo nie! ‘n Staats amptenaar skuldig aan wangedrag. Daar sit al klaar iemand met ‘n wit bord, en werk uit waar hierdie staats kader amptenaar kan ge “recycle” word! Parliament toe, VN toe, ambassadeur toe? Altyd werk vir ‘n “recycled” kader iewers.
Hulle het hul eie dept. gestig (SKEPNET)
Sy hoort n leeftyd ini tronk.
Sy moes in die eerste plek nie daar gewees het nie. Gee slae wie haar aangestel het.
‘Slaan die honde tot die BAAS uitkom!’ Het Julius gesê.
Wie het haar aangestel?